**شركة ديفرنت ارت**

**مسلسل شقة 6 تأليف**

**رفيق القاضي محمود وحيد**

**سعاد القاضي نبيل شعيب**

**انتا ج**

**الحلقة الثالثة**

**Final draft 5 فبراير**

01010050517

Emil : [mostfyuri55@gmil.com](mailto:mostfyuri55@gmil.com)

منتج فني اخراج

مصطفي يوري محمود كامل

**م1 (تم تصويره م10 في ح2) شقة إنجي/ الهول ل/د**

- ينظر زاهي باستغراب إلى انجي وهي تضع كوب شاي أمامه وكوب أخر أمامها وتجلس أمامه.

|  |  |  |
| --- | --- | --- |
|  | **زاهي:** | يعني يا استاذه انجي جايباني على ملا وشي عشان تقوليلي في طاقه وحشه ... الشقة زي الفل وما فيهاش أي حاجة ... |
|  | **انجي:** | يا أستاذ زاهي من ساعة ما سلمتني الشقة وانا في قرف والست الغريبه دي كمان .. فانت سيبت ده كله ومسكت في اني بقوله طاقتها وحشه |
|  | **زاهي:** | لو عالست صباح ... دي أغلب من الغلب هي بس وبتمر بظروف صعبه اليومين دول وانا لو باقي عليها فانا باقي ع الجيره والانسانيه لأنها مكنتش كده ابداً ، اما قصة الطاقه ومش الطاقه فانا يابنتي راجل تاجر وبقولك نصيحه اعتبريني زي ابوكي .. انتي لو هتبيعها هتخسري فلوس كتير وكمان مش هتلاقي زيها تاني بالسعر ده ، انا كل اللي اقدر اقدمهولك اني اوصي السمسار يشوفلك حد وانتي من ناحيتك برضو شوفي ،لأن انا بصراحه مش مستعد خالص ارجع الفلوس ودخلتهم في شغلانه تانيه انا قايلك |

|  |  |  |
| --- | --- | --- |
|  | **انجي:** | ده اللى عندك يعنى ؟!!  **زاهي :** مش الفكره ، انا مش عايزك تبقي زعلانه بس اقسملك ان الفلوس دلوقت فعلا مش معايا ، شوفي مشتري ومش هنختلف على اي حاجه |

|  |  |  |
| --- | --- | --- |
| - يقف زاهي ويتجه إلى الباب.. وهو خلفه. | | |
|  | **زاهي:** | أه بالحق...كنا عايزين 250 جنيه عشان نركب باب حديد للسطح |
| **انجي :** معييش دلوقت.. بكره  **زاهي :** ( يضحك وهو مستمر في الخروج من باب الشقه ) واحده بواحده يعني ..ماشي ياستي  - انجي تبتسم له ابتسامه صفراء  **انجي :** شكراً يا استاذ زاهي  ثم تغلق باب الشقه | | |

**م2(جديد) عربية ياسر ن/د**

ياسر

ايوه يا انجي انزلي انا تحت ....

انجي تركب السيارة

انجي

انت مصمم بردو

ياسر

اه يا ستي لو عايزه تتعمقي في الموضوع مفيش قدامنا غير سيجا

ياسر

وبعدين انتي خسرانه ايه جايز تقدر تفيدك وترد على اسئلتك

**م3 (جديد) مركز سيجا ن/د**

تجلس سيجا على الارض ترتدي عباءة واسعة وتعلق دلاية على شكل هرم في رقبتها والمكان يوحي بالراحة النفسية وبه موتيفات خاصة بالطاقة والرموز ذات الدلالات وحولها اربعة متدربين، ويقف بعيدا عن المجموعة كلا من انجي وياسر

سيجا

التطور الانساني مهما بلغ من قوة وعلم وتقدم هتفضل القوة قوة ظاهرية مش اكتر، لاننا بعيد اوي عن معرفة باطن العقل الانساني ، وهو ده اساس علم الايزوتيريك ، او علم العقل الباطن، وهو العلم الوحيد اللي يقدر يفسر مثلا تقنية توارد الأفكار، والحاسة السادسة، ومدى تأثير الكواكب في طباع الإنسان وحياته ، قايم بشكل اساسي على فكرة اعرف نفسك ، ﺳﻘﺮﺍﻁ قال ﺇﻋﺮﻑ ﻧﻔﺴﻚ ﺗﻌﺮﻑ ﺍﻟﻌﺎﻟﻢ وﺍﻟﻜﻮﻥ، ودي فايده عظيمة تخليك قادر تشوف وتتحكم في مقدراتك والقوى الخفية اللي جوا كل واحد فينا توصله للصورة الكاملة من اللي بيحصل حوالينا

هنكتفي بده النهارده وهبعتلكم التمرينات اللي هتعملوها لغاية معاد السيشن الجاي

تتحرك سيجا باتجاه انجي ويوسف ويجلسون على مصاطب خشبية وينصرف المتدربين

سيجا

اهلا انجي ياسر قالي انك صحفية زميلته وعايزه تعملي تحقيق صحفي عن العين التالتة اعتقد مش كده

انجي

ايوه تقريبا

سيجا

تقريبا !! بصي يا انجي الموضوع اعقد بكتير من مجرد تحقيق صحفي او كلمتين هقولهملك لانه متشعب جدا فبالتالي عايزه تعرفي ايه بالتحديد

انجي ترتبك

مجرد فكره عامه مش اكتر

ياسر

انا حاولت افهمها على قد علمي لكن قولت انتي اكيد هتفيديها اكتر

سيجا

اكيد ياسر قالك كل اللي ممكن تعرفيه

انجي

ايوه من الناحية النظرية بس

سيجا

وانتي محتاجه ايه تاني عشان التحقيق بتاعك

انجي

محتاجه افتح العين التالته محتاجه افهم اكتر ازاي ممكن افتحها

سيجا

لا كده انا اللي محتاجه افهم هو تحقيق صحفي ولا حاجات بتحصلك انتي

ياسر

بالظبط من الاخر يعني يا سيجا هي تجربة انجي الشخصية من ساعة ما سكنت في شقتها الجديدة

سيجا

اه كده تمام قوليلي بقى بتشوفي ايه

انجى

حاجات مش واضحه قوى شوية خيالات وكأن واحد قاعد على المكتب بيكتب ووشوش

ناس ما اعرفهاش وحاجات غريبه بتحصل حتى بعد ما بصحى

ياسر

ازاى يعنى بعد ما بتصحي ؟

انجي

حاجات غريبه من اللى طول الوقت بتحصلى في الشقه دى يا ياسر

سيجا

اصل انك تفتحى العين الثالثه ده موضوع وانك تشوفى حاجات

في الواقع ده موضوع تانى خالص

اللى انتى بتقوليه ده اقرب للاسقاط النجمى

انجى

اييوه ايه بقى الاسقاط النجمي ده انت قولت عليه برضو امبارح وانت بتتكلم مع

يوسف قريبكم ؟

سيجا

يوسف جوز ياسمين ؟ اخباره ايه وحالته النفسية عامله ايه دلوقتي

انجي

انتي تعرفي يوسف؟

سيجا

اه مراته ياسمين الله يرحمها كانت بتاخد عندي كورسات

ياسر بارتباك

ممكن نكمل بقى في اللي جايين عشانه

سيجا

الاسقاط النجمى ده تفسير افتراضى لحاله بتمكنك انك تحررى جسمك عن

الجسد المادى وتقدرى تدخلى اماكن وعوالم تانيه غير عالمنا الواقعى وتشوفي وكأنك موجوده في الحدث اللي انتي جسدك المادي مش موجود فيه

**مشهد4 (جديد) مشهد تخيلي لياسمين (مونتاجياً)**

صوت ياسر (بينزل على المشهد التخيلي لياسمين)

بس خلى بالك الموضوع ده خطر جدا

اللي بيعمل الاسقاط النجمى ده ممكن جدا روحه ما تلحقش ترد تانى لجسده وممكن توصل انه يموت بالسكته القلبيه وانا اعرف ناس بالفعل حصل معاهم

**م/5 (جديد) مدخل مركز سيجا ن/د**

ياسر وانجي يخرجون من المركز

ياسر يحاول الاتصال بيوسف

ياسر

مش عارف ايه الحكاية مش عايز يرد تفتكري زعل مني

**مشهد 6 (جديد) الطب الشرعي ن/د**

يوسف ينظر للهاتف ولا يرد

**مشهد7(جديد) سيارة ياسر ن/خ**

تجلس انجي بجوار ياسر وهو يقود السيارة

انجي

انا عايزه اعرف ايه اللي حصل لياسمين مرات يوسف

ياسر

حصلها ايه من ناحية ايه

انجي

مش عايزه استهبال يا ياسر حساكم كلكم بتتهربوا من سيرتها ليه مش عارفه

وليه يوسف اتصرف بحساسية في الموضوع ده اما جت سيرتها

ياسر

شوفي يا انجي مرات يوسف كانت ابتدت تهتم بموضوع الطاقة والاسقاط النجمي وانا خدتها ووديتها عند سيجا بس واضح ان الموضوع عندها خد ابعاد تانية و راح في حته كان صعب الرجوع منها عشان كده بقولك ما تحاوليش تتحركي في الموضوع ده لوحدك وخليكي في التدريبات اللي وصفتهالك سيجا عشان تقدري تشوفي اكتر وبس

انجي

ايوه يعني ايه اللي حصل بالظبط

**م/ 8 (تم تصويره م6 ح3) فلاشباك غرفة نوم يوسف في حياة ياسمين زوجته ل/ د**

\_ نرى ياسمين زوجة يوسف وهى تجلس على كرسي فوتيه ومغمضه عينيها والى جوارها

تليفزيون من طراز قديم يوش بدون صوره ثم نرى شباك الغرفه ينفتح على مصرعيه بتأثير

الرياح ونسمع باب الحجره يفتح ببطئ ونقترب منها شيئ فشيئ ونرى يد تمتد لتوقظها

**\_cut\_**

**م/9 (جديد) المشـــــــرحه/ غرفة التشريح ن/د**

رجوع من الفلاش باك يدخل اسلام زميل يوسف فينتبه يوسف

اسلام

خلصت التقرير يا يوسف عشان النيابه باعته تستعجله

يوسف

اه خلاص عندك ع المكتب انا مضيته وختمته

يعود يوسف الى تشريح الجثه ثم يشرد فجأه

**م/10 (جديد) سيارة ياسر ن/خ**

**عودة لمشهد 7**

انجي

طب ويوسف ؟

ياسر "غامزا بعينه"

ماله يوسف ولا ده تبع العين التالته

انجي

يوه يا ياسر انت هتفضل ترد على سؤال بسؤال ، وبعديين ايه دي يعني "تغمز بسخرية منه"

ياسر

ههههههههههه ولا حاجة يا ستي ، انا اسف ، وبعدين اسمها اسئلتك لو سمحتي مش سؤال ده اولا. ثانيا يوسف شخص طول عمره انسان جد ومحترم مفيش في حياته غير بيته وبنته صحيح بيحاول يخرج من تجربة موت ياسمين بس انا واثق انه قوي وهيقدر. هاه حاجه تاني

انجي

والله بسأل بدافع الفضول الصحفي مش اكتر

ياسر ساخرا منها

اه طبعا طبعا ، اهو الفضول الصحفي ده اللي هيوديكي في داهيه بالذات بعد قعادك في الشقة الملخفنه دي

انجي

انا ما انكرش ان الموضوع في جزء كبير من الفضول بس مش هو ده السبب… يا ياسر انا

حطيت كل ما املك بمعنى الكلمه فى الشقه دى يعنى يا اما اواجه واحاول اوصل لحل يا اما

هالاقى نفسي في الشارع بدون مأوى وبعدين حتى البيع بالخساره مش نافع دلوقت هفضل

قاعده مرعوبه كده عبال ما اللاقي سيئ الحظ اللي هيجي يشتريها ، لاني اكيد مش هلاقي مغفل غيري يرضى يدفع جنيه واحد في شقة مريبة بالشكل ده

بس انت عارف انا هعمل اعلان واجرب حظي طالما زاهي مش عايز يرجع الفلوس وياخد الشقة

**م/11 (جديد) القهوة ل/د**

زاهي والسمسار قاعدين في القهوة

السمسار

يعني هي دلوقتي عايزه تبيع صح كده

زاهي

اه ، بس كل ما اتقل عليها اكتر كل ما هتستوي اكتر واخد الشقة بالسعر اللي انا عايزه

السمسار

طب ما يمكن تجيب بايع من ناحيتها

زاهي

اومال جايبك ليه عشان تقولي الكلمتين دول

السمسار

يعني ايه المطلوب مش فاهم

زاهي

المطلوب يا خويا لو جت عرضت الشقة عندك هتقولها ايه

السمسار

هقولها من عيني وروح اشوفلها مشتري زي ما عملت معاها هي شخصيا

زاهي

مش عايز استنصاح انت فاهمني ما تصيعش. لا يا اخويا لو سألتك قول عيني وما تعملش حاجة وتقولها السوق واقع ومحدش معاه سيولة، صعبة دي

السمسار

لا سهله بس لامؤاخذه العمولة اللي كنت هطلع بيها من البيعة كده راحت عليا

زاهي

يا خرابي على طمع الناس ما انا اكيد هراعيك يعني

السمسار

انت ده انت تاكل مال النبي ، هو انا خدت منك غير شوية الفكة اللي رميتهوملي ساعة اما جبتلك البت دي تشتري

زاهي

انجز ونفذ وهحاسبك اما تتم البيعة منها ليا وشقتي ترجعلي بنص تمنها قشطة

السمسار

ماشي اما نشوف

|  |  |  |
| --- | --- | --- |
| - **مشهد 12 (تم تصويره م11 ح2)** | **شقة انجي – الهول- غرفة النوم** | **ل / د** |

- من زاوية نظر الكاميرا التي تتحرك في أرجاء الهول وقد تم ترتيبه على الوجه الأكمل وتفحص ما فيه... نستعرض الهول كله ....

- نكتشف أن انجي تصور الشقة كلها بكاميرا تليفونها المحمول...

- تدخل انجي غرفة النوم وقد تم ترتيبها وتنسيقها ...

- تتجه انجي بتليفونها تجاه حجرة المكتب أو الصالون ....

**- Cut -**

|  |  |  |
| --- | --- | --- |
| **مشهد13(تم تصويره م12 ح2)** | **شقة انجي –حجرة المخزن** | **ل / د** |

- تدخل انجي هذه الحجرة لكي تصور مساحتها ... تستعرض انجي الحجرة وفجأة في أحد الأركان ومن بين بعض الأشياء يظهر زياد وواضح عليه الفزع.

- تفزع انجي (من الممكن أن يقع منها التليفون المحمول) تنظر في المكان برعب شديد ولكنها لا ترى شيء... تمسك تليفونها وتخرج بسرعة من الحجرة...

**- Cut -**

|  |  |  |
| --- | --- | --- |
| **مشهد14 (تم تصويره م13 ح2)** | **شقة انجي –الهول** | **ليل / دخلي** |

- تواصل انجي خروجها من حجرة المخزن بسرعة وتتجه إلى باب الشقة تفتحه وتخرج منه... وفي يدها تليفونها المحمول...

**- Cut –**

|  |  |  |
| --- | --- | --- |
| **مشهد 15 (تم تصويره م14 ح2)** | **خارج شقة انجي –البسطة** | **ل/ د** |

- تخرج انجي من شقتها وتتجه إلى باب شقة ماهر وتطرق الباب بقوة.

- يفتح ماهر الباب منزعجا...

|  |  |  |
| --- | --- | --- |
|  | **ماهر:** | في أيه ...؟ |
|  | **انجي:** | الحقني يا استاذ ماهر في واحد عندي في الشقة.... |
| - باهتمام.. | **ماهر:** | ازاي ...؟ طيب ثانية واحدة ... |
| - يدخل ماهر شقته وهو حريص أن يكون الباب شبه مغلق ويخرج ومعه عصا غليظة ومفتاح شقته... يغلق باب شقته ... | | |
|  | **ماهر:** | فين... ؟ |
|  | **انجي:** | اتفضل... |

- انجي تسبقه لدخل شقتها وهو خلفها .... يستعد بالعصا ....

**- Cut -**

|  |  |  |
| --- | --- | --- |
| **مشهد 16 (تم تصويره م 15 ح2)** | **شقة انجي –حجرة المخزن** | **ل/ د** |

- انجي وماهر يدخلان الغرفة بحذر... تهمس له انجي ...

|  |  |  |
| --- | --- | --- |
|  | **انجي:** | انا شوفته هنا.... |
| - يتقدم بشجاعة... | **ماهر:** | طيب استني انتي هنا.... |

- ماهر يبحث في المكان بلقطات متعدد وهو مستعد بالعصا ...

- ماهر يعود إليها من عمق الحجرة وهو يعدل العصا التي تخبط في أحد الأشياء فتقع فتحدث صوتًا قويًا ... تصرخ انجي...

وماهر يأخذ وضع الاستعداد ثم يكشف حقيقة الأمر...

|  |  |  |
| --- | --- | --- |
|  | **ماهر:** | ما تخفيش دي العصاية هي اللي خبطت ... عموما مفيش حد هنا .... انا حدور في الشقة وانتي اقفي عند الباب ... لو شوفتي حاجة اندهي علي .. |
|  | **انجي:** | ماشي .... |

- يخرجان من الحجرة ...

|  |  |  |
| --- | --- | --- |
| **مشهد 17 (تم تصويره م16 ح2)** | **شقة انجي –فوتومونتاج** | **ليل / دخلي** |

- يدخل حجرة المكتب وفي يده العصا ينظر فيها وأسفل المكتب ووراء الفوتيهات والكنبة...

- يدخل المطبخ ... ويفحصه.

- انجي تقف بالقرب من الباب وهي متوجسه تماماً...

- ما هر يدخل غرفة النوم يتأملها وينظر في أماكن الاختباء بها...

- وهو خارج تقع منه العصا فتحدث صوتا مزعجًا.

- تفزع انجي... يحدثها ماهر ثم يظهر خارجًا من غرفة النوم..

|  |  |  |
| --- | --- | --- |
|  | **ماهر:** | ما تقلقيش .. دي العصاية وقعت من ايدي... |
|  | **انجي:** | لقيت حاجة ...؟ |
|  | **ماهر:** | انا فتشت الشقة كويس مافيهاش حد خالص... مش يمكن اللي شوفتيه ده خيال أو ...؟ |
| - باستنكار | **انجي:** | خيال إيه يا أستاذ ماهر أنا متأكدة إني شوفت وش بني أدم جوه الأوضة |
|  | **ماهر:** | ما أنا على يدك فتشت الشقة كلها ومالقناش حاجة.... |
| - متذكرة | **انجي:** | انا متأكدة ... أيوه ... أيوه استنى ... استني أنا مصوراه بالموبايل.. |
| - تخرج انجي تليفونها المحمول من جيبها وتعمل فيه .. | | |

|  |  |  |
| --- | --- | --- |
|  | **ماهر:** | وريني يا ستي..... |
| - نرى جولة الكاميرا في حجرة المخزن دون ظهور أي شيء غريب ... | | |
|  | **ماهر:** | فين يا أستاذة |
| - ترتبك انجي ... وتعيد اللقطة عدة مرات ... وتعيد الفيلم ... | | |
| - بانفعال.... | **انجي:** | أنا متأكدة أني شوفت وش بني أدم في الأوضة... |
|  | **ماهر:** | أهدي يا بنتي أهدي ... |
|  | **انجي:** | أنا مابقتش عارفة أيا اللي بيحصل هنا. |
|  | **ماهر:** | مفيش حاجة ... واضح ان اعصابك تعبانه جامد بسبب اللى شوفتيه النهارده اشربىلك كوباية لبن دافيه وحاولى تنامى كويس ... تصبحي على خير ... |
|  | **انجي:** | وانت من أهله.. |

- يخرج ماهر من الشقة ويغلق الباب...

- واضح على انجي الحيرة الشديدة ...

مشهد جديد القهوة ل/د

انجي تنتظر سالم السمسار على باب المقهى

انجي

بص يا سالم هبعتلك صور الشقة تبقى معاك عشان لو حد عايز يشوف الصور قبل ما ييجي وهحط تليفونك على موقع بيع العقارات عشان مش عايزه دوشة وتليفونات بايخة انت عارف اني عايشة لوحدي ومش هقدر استقبل حد في الشقة

سالم

وليه ده كله يا استاذه انجي ده انتي لسه ساكنه والله الشقة جميلة وشرحة وترد الروح

انجي

اه الكلام ده تقوله للي عايزين يشتروا زي ما قلتوهولي كده قبل ما تدبسني فيها لكن بعد ما استلمت وعيشت فيها ما تقوليش الكلام ده خالص ، ولو سمحت تلاقيلي مشتري بأقصى سرعة واما تحتاج يتفرجوا ع الشقة قولي ونظبط معاد اكون موجوده

سالم

حاضر يا ست انجي

تتحرك انجي ويمسك سالم الهاتف

سالم

ايوه حصل يا باشا ، قالتلي والموضوع بقى في حجري خلاص

**مشهد 19 (جديد) الرووف ل/د**

انجي تجلس مع ياسر وناهد

انجي

مش عارفه هو مين ولا عايز مني ايه ومين ده اصلا واشمعنى انا

ياسر

بصي بقى مفيش غير انك تتكلمي معاه وتشوفي هو عايز ايه

ناهد

هو مين اللي عايز ايه انت بتقول ايه يا ياسر

ياسر

انتي عملتي التمرين اللي قالتلك عليه سيجا، صح؟

انجي

ايوه

حسيت اني بشوف اوضح... الاول كانت مجرد خيالات دلوقتي شايفة ملامح

ناهد

باتي معانا ومن بكره اكيد هيجيلك بدل المشتري 10

انجي

مش هقدر يا ناهد سيبيني على راحتي انا عايزه افهم يمكن ارتاح

ياسر

انه الفضول يا صديقتي خطيئة الانسان الاولى

انجي

مش فاهمه

ياسر

كانت ايه خطيئة سيدنا ادم الاولى واللي اتسببت في خروجه وخروجنا بالتالي من الجنه

انجي

انه اكل التفاحة المحرمة وسمع كلام الشيطان

ياسر

وياترى الشيطان لعب على ايه عشان يخليه يسمع كلامه برغم التحذير القاطع من اكلها وهل التفاحة في حد ذاتها محرمه اكيد لا بدليل انها مباحه ومفيش تحريم لاكلها ، ولا هل سيدنا ادم كان في معاناه وازمته هتتحل اما ياكلها بالعكس ده كان في الجنه اللي فيها من كل اللي ما يخطرش على بال

انجي

قصدك نقطة الضعف اللي استغلها الشيطان ؟

ياسر

بالظبط

انجي تصمت ولا تعرف الاجابة

ياسر

الفضول كان عايز يعرف ايه اللي ممكن يحصل لو اكل منها وساعتها بس اتحكمت فيه نقطة ضعفه دي وساقته وساقتنا كلنا للنعيم اللي احنا عايشين فيه دلوقتي

تتحرك الكاميرا كاشفة للروف والمنظر العام للمكان المحيط به

**مشهد 20 (جديد) شوط ليلي لعمارة إنجي من الخارج ل/خ**

**مشهد 21 (تم تصويره م 17 +18 +20 ح3) غرفة المكتب شقة انجي ل/ د**

**مشهد 17 غرفة المكتب/ شقة إنجي ل/د**

**انجي مسترخيه على الكرسي الهزاز تفكر -**

**DISSOLVE**

**م/ 18 )تم تبديله(**

**ل. د فلاش باك من مشهد 12 صاله انج ى**

**ساره :**

**كان فاتح محل الجزار اللي تحت اللي مقفول دلوقت وكان كل شويه يتخانق وعامل**

**غاغا في الشارع وفجأه اختفى**

**\_مز ج\_**

**م/ 20 غرفة المكتب/شقة انجي ل/ د**

**نعود الى انجي وقد توقفت عن هز الكرسي واعتدلت ثم تفرك رأسها وكأن الافكار تلتهمها**

**مشهد 22(جديد) مستشفى الأطفال/مكتب المدير ن/د**

مكتب مدير مستشفى صدقة جارية للاطفال حسن صلاح

انجي يصطحبها مدير مكتب مدير المستشفى الى مكتبه

يجلس حسن خلف مكتبه

حسن

اهلا بحضرتك استاذه انجي نورتي المستشفى

انجي

شكرا يا فندم انا مش هطول على حضرتك كل الحكاية عايزه اعرف اكتر عن المستشفى ونشاطها الخيري ودور التبرعات وقيمتها يعني شوية تفاصيل كده واستأذنك ابدأ في التسجيل

حسن

قبل التسجيل انا بس مستغرب

انجي

مستغرب من ايه خير اتفضل

حسن

اصل الجريدة بتاعتكم بقالها فترة مستلمة المستشفى اخبار غلط وان فيه اطفال عندنا بتموت من الاهمال وحاجات تانية فيها تلميحات سخيفة اظن انتي عارفاها

انجي

انا ماليش دعوة بزمايلي بيعملوا ايه ودي كلها في نطاق الاخبار زي ما حضرتك قولت وانا صحفية جاية اعمل تحقيق وده مالوش علاقة بده ممكن نبتدي عشان وقت حضرتك ووقتي

حسن

اكيد اتفضلي

إنجي

ممكن اعرف الاسلوب المتبع في تلقي التبرعات وخط سيرها عشان توصل للمريض وهل بتتلقوا اي فلوس من اهل الطفل او فيه اي التزامات مادية من ناحيتهم

حسن

على الاطلاق حتى الاطفال اللي بنستقبلهم من محافظات تانية بنوفر لاهله اماكن اقامة محترمة على حساب التبرعات وده بند منفصل اسمه بند الاعاشة لأسر الاطفال

م/ النادي ل/خ

صفية ومنه يجلسان على طاولة في النادي و امامهم كتب منه

صفية

يا منه يا حبيبتي مش هينفع نروح المدرسة من غير ما تحلي الهوم وورك مش نهى كلمتني وقالتلي انك مش بتحلي هوم وورك الماث بالذات وهي كده ممكن تعاقبك

منه

انا مش بحب الماث ومش بفهمه ومش بعرف احله وحضرتك مش بتعرفي حاجة في الماث

صفية

بقى كده يا منه انا مش بعرف حاجة في الماث انا بس درست الماث على ايامي كان اسمه حساب او رياضيات والمسائل كلها كانت بالعربي عشان كده مش عارفه افهمه بطريقتكم

منه

اشمعنى مامي كانت بتفهمني كل السابجكت

صفية

عشان ماما كانت بتدرس زيك بالانجلش

منه

يووووه طيب اعمل ايه انا

صفيه

خلاص انا هكلم بابي يا اما هو يقعد معاكي يذاكرلك يا اما نشوف مدرس في البيت خلاص اتفقنا اتفضلي قومي بقى عشان التمرين

منه

اوووف انا زهقت

**مشهد 23 (جديد) مركز سيجا ل/د**

سيجا

يعني ده كان حلم مش كده

انجي

ايوه .. لا .. مش عارفه ..بس صحيت لقيته اختفى قلت يمكن يكون قطة من قطط صباح بس لا انا هتجنن

سيجا

التمرين اللي قبل النوم يتكرر مرتين

وحاولي تركزي في كل تفصيلة بتحصل اثناء الحلم او الاسقاط اللي بيحصل واضح ان مطلوب منك حاجة ما مش واضحة بس الاكيد انها هتبان مع الوقت

انجي

مطلوب مني ، كمان ؟

سيجا

ايوه ممكن يكون هو محتاجك في حاجة هتبان قدام بس كملي الروح دي محبوسة وعايزاكي تحرريها

**مشهد 24 (تم تصويره م 8A ح3) شقة انجي /الصاله ل/ د**

**مشهد زياد مع زينة في شقة زياد وإنجي بتشوفهم**

**في الظلام نرى يد انجي تتحسس المكتبه ناحية الكشاف الى ان تمسك به .. تمسكه وتفتح -**

**الكشاف ليسود الوميض الشاشه وكأنه ضوء يكاد يعمي المبصر ثم نرى ظلام ثم نرى انجي**

**تتحرك في الشقه بالكشاف متجهه ناحية غرفة النوم الا انها تسمع خلفها صوت خروشة**

**اوراق فتنظر خلفها وتضيئ بالكشاف لنرى زياد جالسا على الكنبه يكتب ثم يكمش الاوراق**

**تقرب انجي الكشاف منه اكثر لتتأكد انه ليس وهم ونلاحظ ان انجى التى تراه وهو لا يراها**

**ثم ينهض ليفتح الباب فتتبعه انجى لترى من الطارق فنجدها زينه نعمان وترى انجى زياد**

**وزينه يتحدثان ولكنها لا تستطيع سماع حوارهم فتتوتر وتقترب وتحاول التحدث اليهم ولكن**

**لا صوت لديها ايضا ويبدوا انهما لا يروها...**

**\_ يشير زياد لزينه بالدخول فتدخل ثم تجلس على الكنبه ويتحدث اليها زياد وهو واقف ثم**

**تنظر زينه الى الاوراق التى كان يكتب فيها زياد ثم يتحرك زياد فجأه باتجاه انجى وينظر**

**نظره حاده وكأنه رآها فتتسمر انجي مكانها فيختفي المشهد كله من امامها ويسود الظلام**

**وضوء الكشاف فقط ثم نسمع صوت تساقط مياه من الدش وكأن احد يستحم**

**\_تقترب انجى من باب الحمام وهي ممسكه بالكشاف وتفكر فى ان تدفعه لتفتحه ولكنها**

**تتراجع وتخاف فتركع على ركبتيها لتنظر من تحت الباب وما ان تصل الى اخر الباب**

**وتحاول ان تشاهد من تحت عقب الباب بالكشاف حتى تفاجأ بان الباب مفتوح والنور مطفأ**

**بالحمام ولا احد بالداخل فتفزع ولا تستطيع النهوض من الخضه فتزحف على ركبتها وهى**

**تتخبط فى الاثاث وتسمع اثناء ذل ك اصوات تتحرك بسرعه حولها فتحاول مطاردتها بالكشاف**

**الى الصاله الى ان يسقط نور الكشاف على الحائط ونرى كلمه " ممدوح" مكتوبه على**

**الحائط يزداد خوف انجي واخيراً تستطيع الصراخ بصوت عالي**

**\_ثم نسمع صوت طرق على باب الشقه فتذهب الى الباب فى رعب وتتردد في فتحه ولكن**

**الطرق يعود ويزداد فتستجمع قواها وتفتح الباب وهى متحفذه فنرى ماهر يمسك بشمعه**

**ومعه ساره فتتنفس الصعداء**

**\_ cut \_**

**مشهد 25 (م9+10+11 في ح3) شقة إنجي ل/د**

**م/ 9 شقة انجي /الصالون ل/ د**

**- تجلس انجي وساره تهدء من روع انجي وتملس على شعرها بينما يأتي ماهر بكوب**

**ماء من المطبخ ويشربه لأنجي التي تلتقط انفاسها بصعوبه**

**ماهر:**

**ايه يابنتي اهدي كده .. ايه اللي حصل**

**ساره:**

**بتقول شافت عفاري ت**

**ماهر:**

**عفاريت ايه بس يابنتي ؟!!**

**انجي:**

**ممدوح.. ممدوح . .**

**ماهر:**

**ممدوح؟!**

**يشعر بالقلق والتوتر مالك انتي يابنتي ومال ممدوح .. هو رجع ؟ ؟ -**

**انجي وقد هدءت قلي لاً -**

**انجي:**

**مين ممدوح ده ..صباح كمان كانت بتنده عليه وهي فوق السط ح**

**ساره:**

**ممدوح ده يبقى جوز طنط صباح**

**انجي:**

**انتي قريبتها ؟؟**

**ساره :**

**- تضحك وتشعر بالحر ج**

**لأ..انا ساره جارتك اللي ساكنه فوق .. معلش بقى انتي كنتي خايفه جداً ملحقتش**

**اعرفك بنفسي**

**انجي:**

**- تكاد تكون هدءت وعادت الى حالتها الطبيعيه**

**اه اهلاً وسهلا ..معلش واضح اني قلبت العماره كلها**

**ماهر:**

**لا يابنتي ولايهمك ده انا وساره حتى سمعناكي بالعافيه اكمنها كانت قاعده عندي**

**شويه بذاكرلها محاسبه ، وعمالين نقول ياترى الصريخ ده جاي م الشارع ولا من**

**العماره، اصل العيال في الشارع النور بيقطع من هنا وتلاقيهم يقعدوا يخوفوا في**

**بعض ويهزروا من هنا .. ولا يراعوا ناس نايمه ولا هما هنا ، عيال بلاوي زي**

**اهاليهم**

**انجي:**

**هو ممدوح ده فين يا استاذ ماهر ؟**

**ماهر:**

**ممدوح ده ياستي حكايته حكايه**

**انجي :**

**ازاي يعني**

**ساره :**

**كان فاتح محل الجزار اللي تحت اللي مقفول دلوقت وكان كل شويه يتخانق وعامل**

**غاغا في الشارع وفجأه اختفى**

**انجي:**

**اختفى؟!**

**ماهر:**

**بيني وبينك كده .. هو تقريبا هج ، ساب صباح وطفش**

**انجي:**

**عشان مجنونه ؟**

**ماهر:**

**لااا .. عشان زي ماتقولي كده . .**

**- يرن جرس تليفون ساره فترد . .**

**ساره:**

**الو .. ماشي ياحبيبتي طالعالك اهو . .**

**تغلق ساره الهاتف وتنهض -**

**معلش انا لازم اطلع لماما عشان تليفونها هيفصل ومش عارفه مكان كيس الشم ع**

**انجي :**

**وهتعرفي تطلعي لوحدك ؟**

**ساره :**

**اه هنعمل ايه ، اتعودنا على قطع النور كل شويه ..ومعايا شمعه متخافيش ، بس احنا**

**لازم بقى نبقى اصحاب .. ده انا مصدقت حد جه يسكن بنوته قمر وقريبه من سني ..**

**كلهم عواجيز مش عارفه ليه كده . .**

**تضحك ويضحك ماهر . .**

**ماهر:**

**احنا عواجيز يا مفعوصه ، ادي ياستي عيال الايام دي المفاعي ص**

**تتحرك ساره ناحية الباب وتتبعها انجي لتوصلها فيتبعهم ماهر -**

**انجي:**

**استني طيب اوصلك بالكشاف لحد فوق**

**ساره :**

**لا ماتتعبيش نفسك نوريلي بس السلم من عندك كده وانا هطلع**

**يفتحون باب الشقه وتخرج ساره وتقف انجي عند باب شقتها ملقيه الضوء على -**

**السلم لتساعد ساره على الرؤيه ، بعد ان يسمعون ساره قد دخلت واغلقت باب شقتها**

**يخرج ماهر ايضا .. .**

**CUT**

**م/ 10 بسطة السلم امام شقة انجي ل/ د**

**في الظلام يقف ماهر وانجي على باب شقتها . . -**

**ماهر:**

**هسيبك انا يابنتي ولو احتجتي اي حاجه او خوفتي من اي حاجه خبطي عليا فوراً**

**ماتقوليش ازعاج ومش ازعاج .. انتي زي بنتي**

**انجي:**

**متحرمش منك يا استاذ ماهر ..لكن انا كنت بسألك على . .**

**تشعر بنفس ساخن لشخص ما خلفها فتلتفت فجأه فتجد صباح خلفها مقتربه منها تماما -**

**فتشهق وتصرخ**

**صباح:**

**ماتشوف يا ماهر النور اللي كل شويه يقطع ده . .**

**يبتلع ماهر ريقه -**

**ماهر:**

**حاضر ياست صباح حاضر . .**

**يغمز ماهر الى انجي وكأنه يريدها ان تتلاشى صباح الان -**

**انجي:**

**طيب يا استاذه انجي ادخلي شقتك دلوقت وانتي كمان ياست صباح وانا هحاول اشوف**

**كده اتصل باعطال الكهربا**

**ينسحب ماهر الى شقته وكذلك انجي ويغلقون الابواب بينما صباح مازالت بالخارج –**

**CUT**

**م/ 11 باب شقة انجي من الداخل ل/ د**

**نرى انجي في الظلام ممسكه بالكشاف ومنكمشه خلف الباب ثم تسمع خبطتة باب صباح**

**وهو ينغلق بالخارج فتنتفض ثم تتحرك بحذر الى داخل الشقه وفجأه يعود التيار**

**الكهربائي .. تتنفس انجي الصعداء وتجري الى الموبايل وتضعه في الشاحن ثم تفتحه**

**وتتصل بناهد ...**

**ص.ناهد:**

**ترد ناهد ويبدو من صوتها انها كانت غارقه في نوم عمي ق -**

**الو. .**

**انجي:**

**معلش يا حبيبتي قلقتك انا اسفه**

**ص.ناهد:**

**لا ياحبيبتي ابداً طمنيني في حاجه ولا ايه ؟**

**انجي:**

**لا ابداً بس كنت عايزه رقم الممثله زينا نعمان .. تعرفي تجيبهولي من صاحبتك هدى**

**بتاعت صفحة الفن ؟؟ انا اصلي ماليش كلام اوي معاها**

**ص.ناهد:**

**من عنيا حاضر ، في حاجه ولا ايه ؟**

**انجي:**

**لا ابداً .. هفهمك اما اشوفك.. ارجعي نامي بقى قبل النوم مايطير من عينك**

**ص.ناهد:**

**ماشي ياحبيبتي ..تصبحي على خير**

**انجي:**

**وانتي من اهله**

**CUT**

**مشهد 26(جديد) رووف ناهد وياسر ل/د**

ناهد وياسر يجلسان مع بعض

ناهد تتحدث مع انجي في الهاتف

ناهد

حاضر هجيبلك التليفون سهله مش مشكلة خالص

ناهد

مش عارفة حاجة غريبة

ياسر

ايه هو اللي غريب

ناهد

انجي طالبة مني رقم الممثلة زينة نعمان

ياسر

عادي يعني يمكن شغل او حد طالبه منها

ناهد

ممكن بس صوتها مش مريحيني هي صاحبتك سيجا دي مطمناك

ياسر

انا مش عايز ادخل في الحكاية انا عرفتها بيها وخلاص بس متأكد انها هتلاقيلها اجابات لكل اللي بيحصل متقلقيش

ناهد

ما قلقش مش يمكن يحصلها زي ما حصل لياسمين

**مشهد 27 (تم تصويره) شقة إنجي ل/د**

التليفزيون فتح لوحده، إنجي بتروح تطفيه وتشوف زياد وتصرخ

نهاية الحلقة الثالثة